ai4bharat/Pralekha huggingface dataset:
کابینہ
کابینہ نے نیشنل انسٹی ٹیوٹ فار انوائرمنٹل اسٹڈیز، جاپان اور ایک پروفیشنل ادارے آریہ بھٹہ ریسرچ انسٹی ٹیوٹ آف آبزرویشنل سائنسز ، بھارت کے درمیان ہوا کے معیار اور آب و ہوا کی تبدیلی کے بارے میں مشترکہ تحقیق کے لیے کئے جانے والے مفاہمت نامے  کو منظوری دی
وزیر اعظم جناب نریندر مودی کی زیرصدارت مرکزی کابینہ نے نیشنل انسٹی ٹیوٹ فار انوائرمنٹل اسٹڈیز، جاپان اور آریہ بھٹہ ریسرچ انسٹی ٹیوٹ آف آبزرویشنل سائنسز ، بھارت کے درمیان باہمی تعاون پر مبنی رہنما خطوط تیار کرنے کے لیے مفاہمت نامے پر دستخط کئے جانے کو منظوری دی تاکہ ہوا کے معیار اور آب و ہوا کی تبدیلی کے بارے میں مشترکہ تحقیق  کو انجام دے سکیں اور نافذ کرنے کر سکیں۔ اس کے علاوہ، ماضی میں کسی دیگر غیر ملکی اداروں کے ساتھ تحقیق کے اسی طرح کے شعبوں میں اے آر آئی ای ایس ، نینی تال کے ذریعہ ایسے کسی بھی مفاہمت نامے پر دستخط نہیں کیے تھے۔
چند ممکنہ سرگرمیاں درج ذیل ہیں: -
- سائنسی آلات کا مشترکہ استعمال اور آپریشن
- مشاہدہ کے طریقوں پر سائنسی اور تکنیکی معلومات کا تبادلہ
- مشاہداتی ڈیٹا کا مشترکہ تجزیہ کرنا اور سائنسی رپورٹس کرنا
- مشترکہ تعلیمی اور تحقیقی سرگرمیاں
- تحقیق کرنے کے مقصد سے پی ایچ ڈی طلباء سمیت وزیٹنگ اسکالرز کا تبادلہ
- مشترکہ سائنسی ورکشاپس اور/یا سیمینار
اے آر آئی ای ایس کے بارے میں:
آریہ بھٹہ ریسرچ انسٹی ٹیوٹ آف آبزرویشنل سائنسز  ایک خود مختار تحقیقی ادارہ ہے جو حکومت ہند کے سائنس اور ٹیکنالوجی کے محکمے کے تحت قائم کیا گیا ہے۔ اے آر آئی ای ایس فلکیات اور فلکی طبیعیات اور ماحولیاتی سائنس میں تحقیق کے لیے ایک مہارت کا مرکز ہے۔ یہ زمین پر ہوا آلودگی اور آب و ہوا تبدیلی، سورج، ستاروں اور کہکشاؤں کی تشکیل اور ارتقاء پر تحقیق کرتا ہے۔ انسٹی ٹیوٹ کا ریسرچ گروپ ریسرچ سائنسدانوں، پی ایچ ڈی کے طلباء، پوسٹ ڈاکس اور وزٹنگ اسکالرز پر مشتمل ہے۔ محققین جدید ترین اور جدید سائنسی آلات کے ڈیزائن اور ڈیولپمنٹ میں بھی مصروف ہیں اور اسے انجینئرز اور تکنیکی اہلکاروں کی ایک ٹیم کی مدد حاصل ہے جو منورا پیک اور دیواستھل دونوں کیمپسوں میں آلات کی تیاری اور آپریٹنگ کا کام کرتے ہیں۔
این آئی ای ایس کے بارے میں:
نیشنل انسٹی ٹیوٹ فار انوائرمنٹل اسٹڈیز  جاپان کا واحد تحقیقی ادارہ ہے جو بین شعبہ جاتی اور جامع طریقے سے ماحولیاتی تحقیق کے مختلف النوع کام انجام دیتا ہے۔ این آئی ای ایس ماحولیاتی تحفظ پر سائنسی نتائج حاصل کرنے کے لیے کام کرتا ہے۔ این آئی ای ایس ایسے تحقیقی پروجیکٹوں پر کام کر رہا ہے جن میں بنیادی تحقیق، ڈیٹا کا حصول اور تجزیہ، تحفظ اور ماحولیاتی نمونوں کی فراہمی کے ذریعے ادارے کی تحقیقی بنیاد کو مضبوط کرنا شامل ہے۔ این آئی ای ایس ماحولیاتی تحقیق کو آگے بڑھانے کے لیے چار کلیدی الفاظ  پر یقین رکھتا ہے، جو کہ سائنسی برادری اور معاشرے کے درمیان خلیج کو ختم کرنے کے لیے اور ساتھ ہی جاپان اور دیگر ممالک میں ماحولیاتی پالیسی کے فروغ کے واسطے جاپان کی پوری تحقیق و ترقی کے نتائج میں زیادہ سے زیادہ اضافہ کر رہا ہے۔
۔۔۔۔۔۔۔۔۔۔
ش ح۔ا گ ۔ن ا۔
U- 6266
(
صدر جمہوریہ کا سکریٹریٹ
صدرجمہوریہ ہند نے وایو شریشٹھ سمان پیش کیا
نئیدہلی 04اکتوبر۔صدرجمہوریہ ہند جناب رام ناتھ کووند نے آج  نئی دلی میں سماجی انصاف اور تفویض اختیارات کی وزارت کے سینئیر شہریوں کے لئے قومی ایوارڈ کی اسکیم وایو شریشٹھ سمان پیش کیا۔
اس موقع پر خطاب کرتے ہوئے صدر جمہوریہ نے کہا کہ سینئیر شہری ہماری سماجی اورقومی زندگی کا ایک اہم حصہ ہیں ۔ انہوں نے کہا کہ مرکزی اورریاستی حکومتیں آیوشمان بھارت ، رعایتی ریل کرایہ ، سینئیر شہریوں کے لئے بچت اسکیم ، اولڈ ایج پنشن جیسے متعدد اقدامات کررہی ہیں تاکہ ان کی زندگیوںکو آسان بنایا جاسکے ۔
صدر جمہوریہ نے کہا کہ حکومتوں اور غیر سرکاری تنظیموں کے ذریعہ کی جارہی کوششوں کی ستائش کے دوران ہمیں اپنے سینئیر شہریوں کے لئے بھی اپنی سطح پر کچھ ذمہ داریاں لینی چاہئیں ۔ ہمیں ایک ساتھ مل کر ایک ایسا ماحول برقرار رکھنا چاہئے جس میں انہیں خیالات اور اظہار رائے کی آزادی حاصل ہو۔ ہمیں ان کو یہ احساس دلانا ہوگا کہ ان کی خدمات ، کنبے اور معاشرے کے لئے مفید ہیں ۔اس سے انہیں خود اطمینانی کا احسا س ہوگا اور ان کا جسم اور دماغ صحت مند رہے گا۔
صدرجمہوریہ نے کہا کہ نوجوان نسل کو ہمیشہ یہ یاد رکھنا چاہئے کہ بڑے لوگ ہماری وراثت اور ورثے کی علامت ہیں ۔ ان کو مناسب احترام اور مدد دے کر نوجوان اپنی زندگی میں ترقی کرسکتے ہیں ۔ انہوں نے کہا کہ تمام نسلوں کو باہمی ہم آہنگی کے ساتھ رہنا چاہئے اور مشترکہ خاندان کی ہماری ثقافت کو محفوظ رکھنا چاہئے ۔قدرت نے ہر ایک نسل کے مابین ایک اٹوٹ رشتہ قائم کیا ہے تاکہ ہمارا تجربہ ،علم اورصلاحیتیں بغیر کسی رکاوٹ کے اگلی نسلوں تک منتقل ہوسکیں ۔
اس موقع پر موجود معززین میں جناب تھاور چند گہلوت ، سماجی انصاف اورتفویض اختیارات کے مرکزی وزیر اور جناب کرشن پال گرجر ، سماجی انصاف اورتفویض اختیار کے وزیر مملکت تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا ۔رم
U-4451
(Visitor Counter : 27
سائنس اور ٹیکنالوجی کی وزارت
آئی آئی ٹی مدراس اور سونی انڈیا کے ذریعہ منعقدہ نیشنل ہیکاتھون میں آئی او ٹی سینسر بورڈ کو استعمال کرتے ہوئے سولیوشن تلاش کرنے کے لئے شہریوں کی حوصلہ افزائی کی
نئی دہلی، 10 جولائی 2021، ملک بھر کے شہری اب ایک نیشنل ہیکاتھون بعنوان ’سمویدھن 2021۔ سینسنگ سولیوشنز فار بھارت‘ کے ذریعہ آئی او ٹی سینسر بورڈ کا استعمال کرتے ہوئے سماج کے مفاد والے بھارت کے لئے مخصوص وسائل کو حل کرنے میں شرکت کرسکتے ہیں۔
اس گرانٹ چیلنج کمپٹیشن کے لئے رجسٹریشن یکم جولائی 2021 کو شروع کیا جاچکا ہے جوکہ بھارت میں رہنے والے بھارت کے تمام شہریوں کے لئے کھلا ہے۔ اس کا انتظام مشترکہ طور پر آئی آئی ٹی مدراس پراورتک ٹکنالوجیز فاؤنڈیشن  نے سونی انڈیا سافٹ ویئر سینٹر کے ساتھ مل کر کیا ہے اور یہ سونی سیمی کنڈکٹر سولیوسز کارپوریشن کے اسپریسینس بورڈ پر مبنی ہے، جس کو شرکا اس چیلنج کے لئے استعمال کرسکتے ہیں۔آئی آئی ٹی ایم ۔ پی ٹی ایف سینسر، نیٹ ورکنگ، ایکچویٹرز اور کنٹرول سسٹمز  کے شعبوں کے لئے ایک ٹکنالوجی کا اختراعی مرکز  ہے جس کو سائنس و ٹکنالوجی کے محکمے کے ذریعہ انٹر ڈسپلنری سائبر فزیکل سسٹم سے متعلق قومی مشن کے تحت امداد فراہم کراتا ہے۔
ملک بھر کے تمام ہندوستانیوں کو اس ہیکاتھون میں شریک ہونے کی اپیل کرتے ہوئے ڈی ایس ٹی کے سکریٹری پروفیسر آشوتوش شرما نے کہا ’’مستقبل کا تعلق تمام مادی نظاموں کے ترسیل کمپیوٹنگ انفارمیشن اور ڈاٹا جمع کرنے ، مشین سینسنگ، خود کار فیصلوں اور ایکشن اور کنٹرول کے تال میل سے ہوگا۔ اس طرح ہر قسم کے سینسر، سائبر ۔ فزیکل سسٹمز میں اہم رول ادا کریں گے‘‘۔
گرانڈ چیلنج کے لئے زیادہ سے زیادہ 3 ارکان پر مشتمل ٹیم رجسٹریشن کراسکتی ہے۔ یہ چیلنج تین مرحلوں۔ کوارٹر فائنلز، سیمی فائنلز اور فائنلز میں منعقد کیا جائے گا۔ کوارٹر فائنلز کے لئے مجموعی طور پر 75 نظریات کو منتخب کیا جائے گا اور ان میں سے 25 بہترین خیالات کو سیمی فائنلز کے لئے منتخب کیا جائے گا۔
ہر ایک فائنلسٹ کو انعام دیا جائے گا اور 7 فائنلسٹ ہوں گے ۔ بہترین ٹیموں کو تین لاکھ روپے مالیت کے انعامات دیئے جائیں گے۔ انعام کی رقم کے علاوہ جیتنے والے آئی آئی ٹی مدراس پرورتک ٹکنالوجیز فاؤنڈیشن کے ذریعہ ایک صنعتی امدادی اسکیم کے لئے بھی اہل ہوں گے۔ اس کے علاوہ ہر ایک کوارٹر فائنل میں آنے والے کو آئی آئی ٹی مدراس پرورتک ٹکنالوجیز فاؤنڈیشن کی جانب سے سونی سیمی کنڈکٹر سولیوشنز کارپوریشن کے ذریعہ اسپریسینس ٹیم ایم بورڈ مفت فراہم کرایا جائے گا۔
’سمویدن 2021 کے منفرد پہلوؤں پر روشنی ڈالتے ہوئے ایونٹ کو آرڈی ینٹر آئی آئی ٹی مدراس کے پروفیسر وی کاما کوٹی نے کہا کہ آئی آئی ٹی ایم۔ پی ٹی ایف محض اختراعی سولیوشنز اور سینسر بورڈ سولیوشنز کے شعبے میں ملک بھر میں باصلاحیت افراد کی تلاش کرنے کے لئے ہی عہد بند نہیں بلکہ یہ کامیاب اسٹارٹ اپس کے لئے ایسا پلیٹ فارم فراہم کرانے کے لئے بھی عہد بند ہے جس سے قومی اہمیت کے سماجی مسائل کو حل کیا جاسکے‘۔
سونی انڈیا سافٹ ویئر سینٹر کے منیجنگ ڈائرکٹر جناب ماسا یوکی توری یومی نے سونی کی جدید ترین ٹکنالوجی کے استعمال کے ذریعہ بھارت کے مسائل اور چیلنجوں کے حل کے سلسلے میں تعاون پر خوشی کا اظہار کیا۔
مزید تفصیلات کے لئے رابطہ کریں:
سائی رام رادھا کرشن۔ آئی آئی ٹی مدراس میڈیا سیل، چنئی
موبائل: 9840108083/ ای۔ میل: sairam.radhakrishnan@footprintglobal.com
بھوانی گِڈو۔ فٹ پرنٹ گلوبل کمیونی کیشنز
موبائل: 9999500262/ ای۔ میل: bhavani.giddu@footprintglobal.com
من موہن نیگی: فٹ پرنٹ گلوبل کمیونی کیشنز
موبائل: 965415779/ ای۔ میل: manmohan.negi@footprintglobal.com
۔۔۔۔۔۔۔۔۔۔۔
ش ح۔ا گ۔ن ا۔
U- 6416
(Visitor Counter : 150
امور داخلہ کی وزارت
امت شاہ نے پانچویں بین الاقوامی رامائن فیسٹیول میں مہمان خصوصی کی حیثیت سے صدارت کی
نئی دلّی، 17 ستمبر / امور داخلہ کے وزیر جناب امت شاہ نے آج نئی دلّی میں منعقد ثقافتی تعلقات کی بھارتی کونسل یعنی انڈین کونسل فار کلچرل ریلیشنز  کے ذریعہ منعقدہ پانچویں بین الاقوامی رامائن فیسٹیول میں مہمان خصوصی کی حیثیت سے صدارت کی۔
وزیر داخلہ نے کہا کہ آئی سی سی آر تمام عالم میں بھارتی ثقافت اور اس کی اقدار کی تبلیغ کے نظرئیے کے تحت قائم کیاگیا تھا۔ انہوں نے مزید کہا کہ رامائن فیسٹیول کے انعقاد کے علاوہ دیگر کوئی اس سے بہتر نظریہ نہیں ہو سکتا۔
جناب شاہ نے کہا کہ بین الاقوامی رامائن فیسٹیول پانچ برس کے سلسلے کے تحت منعقد کیا جا رہا ہے، جس میں 17 ملکوں نے اپنے فنکاروں کے ساتھ شرکت کی ہے اور انہوں نے رامائن کے ترجمے کے ساتھ شرکت کی ہے۔جناب شاہ نے مزید کہا کہ رامائن در حقیقت ایک ایسی تخلیق ہے جس نے ذاتی، معاشرتی، مذہبی، ثقافتی اور قومی سرحدیں عبور کی ہیں اور عالمی سامعین تک اپنی رسائی بنائی ہے۔
وزیر داخلہ نے توجہ دلائی کہ رامائن صدیوں قدیم بھارت کا ثقافتی خزانہ ہے اور رامائن دنیا کے تمام مسائل کا حل پیش کرتی ہے۔یہ ایک مریادا پرشوتم کی زندگی پر مہارشی والمیکی کے تخلیق کی گئی ایک بے مثال شاہ کار ہے۔ یہ انسانی زندگی کے عرو ج و زوال کو پیش کرتی ہے اور زندگی میں پیش آنے والی دشوار صورت حال کے مسائل کا حل پیش کرتی ہے۔
جناب شاہ نے کہا کہ اس کے علاوہ رامائن مختلف کرداروں کے درمیان بات چیت کے ذریعہ دشوار ترین نظریات مثلاً اچھی حکمرانی، جنگ کا فن، سائنس اور تکنالوجی، خواتین کے وقار کا تحفظ،کے نظرئیے کی وضاحت کرتی ہے۔
آخر میں جناب شاہ نے آئی سی سی آر کو بھارتی بھارتی ثقافت اور رامائن کو تمام عالم کے لئے بھارتی سفیر بنانے کی کوششوں کے لئے مبارک باد پیش کی۔ انہوں نے اپنے خطاب کا اختتام ان کلمات کے ساتھ کیا کہ تمام لوگوں کو اپنی زندگی میں رامائن سے سبق لینا چاہئیے اور ایک مثالی شخصیت بننے کے لئے کوششیں کرنی چاہئیں۔
۔۔۔۔۔۔
U.4214
(Visitor Counter : 77
زراعت اور کاشتکاروں کی فلاح و بہبود کی وزارت
نامیاتی گاؤں
زراعت اور کسانو ں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ کرشی وگیان کیندر کو ٹیکنالوجی کی تشخیص اور اس کے اطلاق اور صلاحیت کی ترقی کے لیے مظاہرے کا منڈیٹ دیا گیا ہے ۔ کے وی کیز نامیاتی زراعت کے بارے میں کسانوں اور توسیعی عملے کے لیے ٹریننگ کا اہتمام کرتے ہیں جس میں پیداوار اورنامیاتی ان پٹس کااستعمال شامل ہیں۔ کے وی کیز نے پچھلے تین سالوں کے دوران 1.37 لاکھ کسانوں اور توسیعی اہلکاروں کی شرکت کے ساتھ اس طرح کے 4687 تربیتی پروگرام منعقد کیے ہیں۔
سکم ریاست کے کے وی کیز نامیاتی زراعت سے متعلق اپنی تمام سرگرمیاں انجام دے رہے ہیں اس لئے کہ حکومت سکم نے اپنے آپ کو ایک نامیاتی ریاست اعلان کیا ہے۔
سماجی انصاف اور تفویض اختیارات کی وزارت
قوم نے ڈاکٹر بی آر امبیڈکر کو، اُن کے 64ویں مہاپری نروان دِوس پر خراج عقیدت پیش کیا
نئی دہلی،06؍دسمبر:بھارت رتن، بابا صاحب ڈاکٹر بھیم راؤ امبیڈکر کو، اُن کے 64ویں مہاپری نروان دِوس پر صدر جمہوریہ ہند جناب رام ناتھ کووند نےآج صبح پارلیمنٹ ہاؤس کے احاطے میں واقع سنسد بھون لان میں بابا صاحب کے مجسمے پر انہیں خراج عقیدت پیش کرتے ہوئے قوم کی قیادت کی۔انہوں نے بابا صاحب کے مجسمے پر گلہائے عقیدت پیش کئے۔ نائب صدر جمہوریہ ہند اور راجیہ سبھا کے چیئرمین جناب ایم ونکیا نائیڈو، وزیر اعظم جناب نریندر مودی اور لوک سبھا کے اسپیکر جناب اوم بڑلا نے بھی اس موقع پر ڈاکٹر امبیڈکر کو گلہائے عقیدت نذر کئے۔
بابا صاحب ڈاکٹر بھیم راؤ امبیڈکر کو جن رہنماؤں نے گلہائے عقیدت پیش کئے ، ان میں سابق وزیر اعظم ڈاکٹر منموہن سنگھ، سماجی انصاف اور تفویض اختیارات کے مرکزی وزیر جناب تھاور چند گہلوت، سماجی انصاف اور تفویض اختیارات کے وزیر مملکت جناب رام داس اٹھاولے، جناب کرشن پال گُرجر اور دیگر معززین شامل ہیں۔
اس تقریب کا اہتمام سماجی انصاف اور تفویض اختیارات کی وزارت کے تحت ایک خود مختار ادارہ امبیڈکر فاؤنڈیشن نے کیا تھا۔
وزیراعظم کا دفتر
وزیراعظم 24دسمبر کو شری سوامی نارائن گروکُل راج کوٹ سنستھان کے 75ویں امرت مہوتسو سے خطاب کریں گے
وزیراعظم جناب نریندر مودی 24دسمبر 2022 کو گیارہ بجے دن میں ویڈیو کانفرنسنگ کے ذریعے شری سوامی نارائن گروکُل راج کوٹ سنستھان کے 75ویں امرت مہوتسو سےخطاب کریں گے۔
شری سوامی نارائن گروکُل راج کوٹ سنستھان 1948 میں گرودیو شاستری جی مہاراج شری دھرم جیون داس جی سوامی کے ذریعے راج کوٹ میں قائم کیا گیا تھا۔ اس سنستھان کو توسیع دی گئی ہے اور آج دنیا بھر میں اس کی 40 سے زیادہ شاخیں قائم ہوچکی ہیں ، جن میں 25ہزار سے زیادہ طالب علموں کیلئے اسکول کی سہولیات ،انڈرگریجویٹ اور پوسٹ گریجویٹ تعلیم کی سہولت فراہم کی گئی ہے۔
۔۔۔۔۔۔۔۔۔۔۔
ش ح۔س ب۔ ع ن۔
U-14267
(
وزیراعظم کا دفتر
وزیراعظم نے لوگوں کو نوراتری کی مہاسپتمی کی مبارکباد دی
ماں کلراتری کا آشیرواد طلب کیا
وزیراعظم جناب نریندر مودی نے نوراتری کی مہاسپتمی کے مقدس موقع پر لوگوں کو مبارکباد پیش کی ہے۔ جناب مودی نے ماں کلراتری سے ان کے تمام عقیدت مندوں کے لئے آشیررواد بھی طلب کیا اور ماں کلراتری کی دعائیہ مناجات  کو بھی مشترک کیا۔
ایک ٹوئیٹ میں وزیراعظم نے کہا:
"सुखप्रसन्नवदनां स्मेराननसरोरुहाम्।
एवं सञ्चियन्तयेत्कालरात्रिं सर्वकामसमृद्धिदाम्॥
’’اہل وطن کو نوراتری کی مہاسپتمی کی نیک خواہشات ۔ماں کلراتری کی شفقت اور نوازش سے آپ سبھی کی زندگی روشن اور خوشگوار ہو۔ ان سے متعلق ایک استوتی۔۔۔‘‘
نائب صدر جمہوریہ ہند کا سکریٹریٹ
سنسکرت کو عوام کے سیکھنے کے لئے آسان بنائیں:نائب صدر جمہوریہ ہند
نائب صدر جمہوریہ نے سنسکرت کو مقبول بنانےپر زور دیا؛ الفاظ کو آسان بنانے کی بھی تجویز پیش کی
نائب صدر جمہوریہ نےمرکز اور تمام ریاستی حکومتوں سے ہائی اسکول تک مادری زبان میں تعلیم فراہم کرنے کیلئے زور دے کر کہا
آل انڈیا اورینٹل کانفرنس کے 50 ویں اجلاس سے نائب صدر جمہوریہ کا خطاب
نئی دہلی،10جنوری / اس امر کیلئے خبردار کرتے ہوئے کہ جب کوئی زبان معدوم ہو جاتی ہے تو ثقافت اور تاریخ ،جس کی وہ نمائندگی کرتی ہے،نا پید ہو جاتی ہے،نائب صدر جمہوریہ ہند جناب ایم وینکیا نائیڈو نے الفاظ کو آسان بنا کر سنسکرت زبان کے استعمال کو مقبول بنانے کیلئے زور دیا۔
آج ناگپور میں آل انڈیا اورینٹل کانفرنس کے 50 ویں اجلاس کا افتتاح کرتے ہوئے نائب صدر جمہوریہ نے کہا کہ سنسکرت کو آسان ہو نا چاہئے، تاکہ عام لوگ اس زبان کو سمجھ سکیں ۔ سنسکرت زبان میں ضرورت کے موافق نئے الفاظ بھی داخل کئے جا سکتے ہیں ۔
اس بات کا ذکرکرتے ہوئے کہ ززبان کو مذہب یا برادری کے چشمے سے نہیں دیکھا جانا چاہئے، جناب نائیڈو نے کہا کہ ‘‘ وید، اُپنشد اور سنسکرت کا تعلق پورے ملک سے ہے۔ لہذا ہر ایک شخص کی سنسکرت زبان سیکھنے تک رسائی ہونی چاہئے ۔ ’’
انہوں نے کہاکہ ان کی خواہش ہے کہ نئی نسل کیلئے تمام قدیم کتابوں کا ترجمہ متعدد مقامی زبانوں میں ہونا چاہئے،تاکہ نئی نسل ہندوستان کی تہذیب ،روایات اور تاریخ کو سمجھ سکے۔
اس سیاق و سباق میں جناب نائیڈو نے اس بات کو اجاگر کیا کہ سنسکرت سے متعلق وسیع تحقیقی کام جرمنی میں کیا جا رہا تھا، جبکہ ہندوستان سنسکرت زبان کی ترقی اور فروغ کی جانب خاطر خواہ توجہ نہیں دے رہا تھا۔
تاریخ نویسی میں ادبی اور لسانی مآخذ کی اہمیت کو اجاگر کرتے ہوئے جناب نائیڈو نے کہا کہ ایک زبان نہ صرف ترسیل و ابلاغ کا ذریعہ ہوتی ہے، بلکہ یہ پوری ثقافت اور پوری تہذیب کی نمائندگی کرتی ہے۔
انہوں نے مزید کہا کہ‘‘ہماری زبانیں ایک مشترکہ دھاگہ کی مانند ہیں جو ہمیں اپنےماضی اور مستقبل سے جوڑتی ہیں۔ ’’
اس کا ذکر کرتے ہوئے کہ ہندوستان میں تقریباً 19500 زبانیں اور مقامی بولیاں پائی جاتی ہیں ، نائب صد رجمہوریہ نے اس بات پر اپنی تشویش ظاہر کی کہ ملک میں تقریباً 196 زبانیں معدوم ہونے کے دہانے پر کھڑی ہیں۔
اس بات پر زور دیتے ہوئے کہ کوئی بھی ملک جواپنی تاریخ کو نظر انداز کردیتا ہے،کبھی بھی ترقی نہیں کرےگا، نائب صدرجمہوریہ نے کہا کہ ان کی خواہش ہے کہ تعلیمی نظام کو ہندوستان کی اصل تاریخ اور ملک کے حقیقی بہادروں جیسے توکارام ، گیانیشور، نارائن گرو، الّوری سیتاراما راجو اور ویرا پانڈین ،کٹا بومن اور دیگر شخصیتوں کی کہانیوں کو شامل کرنے کیلئے اس کو از سر نو ترتیب دیا جانا چاہئے۔
جناب نائیڈو نے تعلیم ، انتظامیہ اور روز مرہ کی زندگی میں ہندوستانی زبانوں کے استعمال کو بڑھانے پر زور دیا ۔ انہوں نے مرکز اور تمام ریاستی حکومتوں سے زور دے کرکہا کہ وہ ہائی اسکول تک مقامی سرکاری زبانوں یا مادری زبان میں تعلیم فراہم کریں ۔
اس موقع پر سڑک نقل و حمل اور شاہراہوں کے مرکزی وزیر جناب نتن گڈکری ، مہاراشٹر ے ریاستی وزیر برائے توانائی جناب نتن راوت ، کاوی کولاگرو کالی داس سنسکرت یونیورسٹی کے وائس چانسلر پروفیسر سرینواس واراکھیڑی ، آل انڈیا اورینٹل کانفرنس کے صدر پروفیسر گوتم پٹیل اور دیگر معززین موجود تھے۔
صدر جمہوریہ کا سکریٹریٹ
صدر جمہوریہ کا ‘دی ہندو’ کے سالانہ کانفرنس ‘دی ہڈل’سےخطاب
باخبرشہریوں- یعنی غیر جانبدار صحافت کے بغیر جمہوریت کا منصوبہ نامکمل ہے: صدر جمہوریہ
نئی دہلی، 22 فروری؍
صدر جمہوریہ ہند جناب رام ناتھ کووند نے آج  بینگلورو میں دی ہندو کے چوتھے سالانہ کانفرنس ‘دی ہڈل’ سے خطاب کیا۔
صدر جمہوریہ نے اس موقع پر خطاب کرتے ہوئے کہا کہ ‘دی ہندو’ کے ذریعہ منعقد پروگرام ‘دی ہڈل’ میں شرکت کرنے میں انھیں خوشی ہورہی ہے۔ انھوں نے کہا کہ ‘دی ہندو’ایک ایسا نام ہے جو نہ صرف ہندوستان کی ثقافتی تنوع کو ظاہر کرتا ہے بلکہ اپنے اندر ایک تاریخی عہد بھی سموئے ہوا ہے، جو ثقافتی حوالے سے دنیا میں انوکھا ہے۔ انھوں نے کہا کہ ہندو اشاعتی گروپ نے اپنی ذمہ داری اور اخلاقی صحافت کے توسط سے اس عظیم ملک کی روح کو اجاگر کرنے کی کوشش کی ہے۔ انھوں نے صحافت کے پانچ بنیادی اصولوں- صداقت ، آزادی، انصاف،انسانیت اور سماجی بہبود - پر زور دینے کے لیے ان کی ستائش کی۔
صدر جمہوریہ نے کہا کہ ہندوستان کی معاشرتی نفسیات میں بحث ومباحثہ کو سچ تک پہنچنے کا ہمیشہ وسیلہ تصور کیا جاتا رہا ہے۔ اس میں کوئی شبہ نہیں ہے کہ سچ کا تصور حالات سے مشروط ہوتا ہے۔ بحث ومباحثہ، غور وفکر اور سائنسی رجحانات کے ذریعہ سچ پر چھائے بادل کو مؤثر ڈھنگ سے دور کیا جاتا ہے۔ تعصب اور تشدد سچ کی تلاش کو ختم کردیتا ہے۔
صدر جمہوریہ نے کہا کہ کبھی کبھی ضد اور ذاتی عصبیت بھی سچ کو مسخ کردیتے ہیں۔ گاندھی جی کی 150ویں سالگرہ کے موقع پر ہمیں اس سوال پر غور کرنا چاہئے: کیا سچ کو ایک فکر کی شکل میں تلاش کرنا موزوں نہیں ہوگا؟ گاندھی جی نے ہمیں سچ کی تلاش میں مسلسل چلتے ہوئے راستہ دکھایا جو بالآخر اس کائنات کو خوشحال بنانے والی ہر مثبت خصوصیات پر مشتمل ہے۔
صدر جمہوریہ نے کہا کہ انٹرنیٹ اور سوشل میڈیا نے صحافت اور جمہوریت کو از سر نو زندگی بخشی ہے۔ یہ عمل جاری ہے لیکن فی الحال اپنے ابتدائی دور میں ہے۔ ساتھ ہی، اس نے کئی خدشات کو بھی جنم دیا ہے۔ نئی میڈیا کافی تیز اور مقبول ہے اور لوگ وہی منتخب کرسکتے ہیں جو وہ دیکھنا ، سننا یا پڑھنا چاہتے ہیں۔ لیکن روایتی میڈیا نے کذشہ کئی سالوں سے خبر کی تصدیق کے لیے مہارت کو فروغ دیا ہے اور یہ عمل مہنگا ہے۔ انھوں نے امید ظاہر کی کہ ہم جلد ہی ایک مثالی صورت حال تک پہنچیں گے۔ انھوں نے کہا کہ اس دوران روایتی میڈیا کو سماج میں اپنے کردار پرخود احتسابی سے کام لینا ہوگا اور قارئین کے اعتماد کو از سر نو بحال کرنے کے طریقے تلاش کرنے ہوں گے۔ باشعور شہری یعنی غیرجانبدار صحافت کے بغیر جمہوریت نامکمل ہے۔
۔ ۔ ۔ ۔ ۔ ۔ ۔ ۔ ۔

(Visitor Counter : 65
وزیراعظم کا دفتر
وزیراعظم کی مدھیہ پردیش کے یوم تاسیس پر اس کے عوام کو مبارکباد
نئی دہلی، یکم نومبر ،2020 / وزیراعظم جناب نریندر مودی نے مدھیہ پردیش کے یوم تاسیس پر اس کے عوام کو مبارکباد دی۔
وزیر اعظم نے کہا ’’مدھیہ پردیش کے باشندوں کو ریاست کے یوم تاسیس پر بہت بہت مبارکباد۔
مدھیہ پردیش کے عوام کو ان کی ریاست کے یوم تاسیس پر مبارکباد۔ ریاست کلیدی شعبوں میں قابل تعریف ترقی کر رہی ہے اور ایک آتم نربھر بھارت کے ہمارے خواب کو پورا کرنے میں دیرپا تعاون دے رہی ہے۔‘‘
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6862
(
وزارت دفاع
کووڈ - 19 میں تازہ اضافے سے نمٹنے میں بھارتی فضائیہ آکسیجن کنٹینر ، لازمی دوائیں ، طبی اور غیر طبی آلات ہوائی جہاز کے ذریعے پہنچا رہی ہے
نئی دہلی،23 اپریل ، 2021/بھارتی فضائیہ  نے ملک کے مختلف حصوں سے مختلف چیزیں لانے لے جانے کے لیے زور شور سے کارروائی شروع کی ہے ۔ اس نے کووڈ اسپتالوں کو قائم کرنے اور انہیں دیرپا بنانے کے لیے آکسیجن کنٹینر س، سلینڈرس، لازمی دوائیں اور ساز و سامان کو ہوائی جہاز کے ذریعے ایک جگہ سے دوسری جگہ پہنچایا ہے۔ بھارتی فضائیہ کے ٹرانسپورٹ طیاروں اور ہیلی کاپٹروں کو ان کاموں کے لیے کام پر لگایا گیا ہے۔ ان میں ٹرانسپورٹ طیارہ سی – 17، سی -130 جے، آئی ایل – 76، این -32 ، اور ایورو شامل ہیں۔ اس کے علاوہ چنوک اور ایم آئی – 17 ہیلی کاپٹروں کو تیار رکھا گیا ہے۔ یہ طیارے اور ہیلی کاپٹرز جو کام کر رہے ہیں ان میں کوچی ، ممبئی ، ویزاگ اور بینگلور سے دلی کے مختلف اسپتالوں میں ڈاکٹروں اور نرسوں کو ہوائی راستے سے لے جانا ہے۔
آپ کو یاد ہوگا کہ 2020 میں جب کووڈ – 19 کی وبا پھوٹ پڑی تھی ، تو ابتدائی دنوں میں تب بھارتی فضائیہ نے دوائیں، طبی اور دیگر لازمی سپلائی لے جانے کے لیے اپنے خود کے ہوائی جہاز اور ہیلی کاپٹر کام پر لگائے تھے۔
۔۔۔
م ن ۔ اس۔ ت ح ۔
U –3915
(Visitor Counter : 177
سائنس اور ٹیکنالوجی کی وزارت
قومی موسمیاتی کے خطرے کی تشخیص کی رپورٹ نے 8مشرقی ریاستوں کو موسمیاتی تبدیلی کے لحاظ سے سب سے زیادہ حساس تسلیم کیا
تعداد اور شدت دونوں لحاظ سے انتہائی اہم واقعات میں اضافہ ہو رہا ہے: ڈی ایس ٹی سکریٹری پروفیسر آشوتوش شرما
آب و ہوا کے خطرات کا اندازہ لگانے کی سمت میں پہلا قدم: موسمیاتی تبدیلی پروگرام کے سربراہ ڈاکٹر اکھلیش گپتا
نئی دہلی۔ 17 اپریل آج جاری کردہ قومی موسمیاتی کے خطرے سے متعلق جائزہ رپورٹ میں جھارکھنڈ ، میزورم ، اوڈیشہ ، چھتیس گڑھ ، آسام ، بہار ، اروناچل پردیش ، اور مغربی بنگال کی نشاندہی ایسی ریاستوں کے طور پر کی گئی ہے جو موسمیاتی تبدیلی کے نقطہ نظر سے سب سے زیادہ حساس ہیں۔ اس رپورٹ میں بتایا گیا ہے کہ ملک کے زیادہ تر مشرقی حصے میں واقع ان ریاستوں میں موزوں مداخلت کو ترجیح دینے کی ضرورت ہے۔
ہندوستان میں موافقت سے متعلق منصوبہ کے لیے ایک مشترکہ فریم ورک کا استعمال کرتے ہوئے موسمیاتی خطرات  کے عنوان سے جاری اس رپورٹ کو ڈی ایس ٹی کے سکریٹری پروفیسر آشوتوش شرما کے ذریعہ جاری کیا گیا ۔ اس رپورٹ میں موجودہ موسمیاتی خطرات کے اہم عوامل کے لحاظ سے ہندوستان کے سب سے زیادہ حساس ریاستوں اور اضلاع کی شناخت کی گئی ہے۔
ہندوستانی انسٹی ٹیوٹ آف سائنس کے سبکدوش پروفیسر این ایچ رویندر ناتھ ،جنہوں نے اس موضوع کو آگے بڑھایا ہے ، نے بتایا کہ اس رپورٹ نے موسمیاتی تبدیلی کے نقطہ نظر سے سب سے حساس ریاستوں، اضلاع اور پنچایتوں کی شناخت کرنے میں معاون ثابت ہوئی ہے اور یہ موافقت سے متعلق سرمایہ کاری اور موافقت پروگراموں کو فروغ دینے اور اس پر عملدر آمد کو ترجیح دینے میں ملے گی۔
آئی آئی ٹی منڈی کے ڈائریکٹر ، پروفیسر اجیت کمار چترویدی اور آئی آئی ٹی گوہاٹی کے ڈائریکٹر ٹی جی سیتارامن نے امید ظاہر کی ہے کہ موسمیات کو بچانے کی کاروائی شروع کرنے کے لیے ریاستوں کی طرف سے اس رپورٹ پر توجہ دی جائے گی۔
تفصیلی رپورٹ کے لیے دیکھیں :
https://dst.gov.in/sites/default/files/Full%20Report%20%281%29.pdf
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3604
(Visitor Counter : 180
وزیراعظم کا دفتر
وزیر اعظم نے انجینئروں کے دن کے موقع پر انجینئروں کو مبارکباد دی
وزیر اعظم جناب نریندر مودی نے انجینئروں کے دن کے موقع پر انجینئروں کو مبارکباد دی ہے۔ وزیر اعظم نے کہا ہے کہ ’’انجینئروں کے دن کے موقع پر سبھی انجینئروں کو مبارکباد۔ ہم سر ایم وسویس وریا کو ان کی جینتی پر یاد کرتے ہیں۔ بھارت کو قوم کی تعمیر کی سمت میں ہمارے انجینئروں کے تعاون پر فخر ہے۔‘‘
اسٹیل کی وزارت
راشٹریہ اسپات نگم کو ‘راج بھاشا کیرتی پرسکار’ ملا
نئی دہلی،15 ؍ستمبر : وزارت اسٹیل کے ماتحت کام کرنے والے راشٹریہ اسپات نگم لمیٹڈ  – وشاکھا پٹنم اسٹیل پلانٹ  کو سال 21-2020 کے دوران سرکاری زبان ہندی کو مؤثر طریقے سے نافذ کرنے کے لئے ‘راج بھاشا کیرتی پرسکار’ پہلا انعام حاصل ہوا ہے۔ آر آئی این ایل کے ڈی  اور ڈی  اضافی چارج، جناب ڈی کے موہنتی نے یہ انعام نئی دہلی میں ہندی کے قومی دن کی تقریبات کے موقع پر وزیر مملکت برائے امور داخلہ جناب نتیانند رائے سے حاصل کیا۔
آر آئی این ایل کے تحت کام کرنے والے ٹی او ایل آئی سی  – انڈر ٹیکنگ، وشاکھا پٹنم کو بھی سال 21-2020 کے لئے ‘راج بھاشا کیرتی پرسکار’ - پہلا انعام حاصل ہوا۔
یہ ایوارڈ آر آئی این ایل کے ٹی او ایل آئی سی  اور ڈی  اور ڈی  ایڈیشنل چارج کے چیئر مین جناب ڈی کے موہنتی نے وزیر مملکت بررائے امور داخلہ جناب نشت پرمانک سے حاصل کیا۔ ہندی دِوس سماروہ کی صدارت مرکزی وزیر داخلہ جناب امت شاہ نے کی۔
سال 20-2019 کے دوران ہندی کو مؤثر طریقے سے نافذ کرنے کے لئے آر آئی این ایل - وی ایس پی کو بھی ‘راج بھاشا کیرتی پرسکار’ - پہلا انعام حاصل ہوا ہے۔ یہ ایوارڈ جناب جی گاندھی، چیف جنرل مینجر  اور ایڈمنسٹریٹر ، آر آئی این ایل نے حاصل کیا۔
آر آئی این ایل - وی ایس پی کی اِن ہاؤس میگزین ‘سُگندھ’ کو 19-2018 کے لئے ‘راج بھاشا کیرتی پرسکار’ پہلا انعام حاصل ہوا۔ یہ انعام جناب للن کمار ، جی ایم  اور ایڈمنسٹریشن انچارج، آر آئی این ایل اور ممبر سکریٹری ، ٹی او ایل آئی سی ، وشا کھا پٹنم نے حاصل کیا۔ انہیں ایک سرٹیفکٹ بھی ملا۔
اس موقع پر جناب اتل بھٹ ، سی ایم ڈی، آر آئی این ایل نے آر آئی این ایل کو مبارک باد دی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-9021
(Visitor Counter : 106